Alergia na slnko
Dobry den som ma dovolenke a mam cervene svrbive flaky ak som vypila doamcu  slivovicu mozem si dat zodac?jeden poharik o 8:00.. mozem sa opalovat dalej alebo uz ma sediet nahoteli co by som nechcela..
Dobrý deň.
Ďakujeme za Vašu otázku.
Medzi alkoholom (pri hladine 0,5 promile (g/l) v krvi, čo zodpovedá vypitiu jedného pohárika vína) a cetirizínom v bežných liečebných dávkach sa nezistilo žiadne klinicky významné vzájomné pôsobenie. Nie sú však k dispozícii žiadne údaje o bezpečnosti v prípade súbežného užívania vysokých dávok cetirizínu a alkoholu. Preto, tak ako v prípade všetkých liekov proti alergii, neodporúča sa konzumovať alkohol súbežne s liečbou Zodacom.
Fotosenzitivita nebola pri užívaní lieku Zodac popisovaná, o tohto dôvodu je pobyt na slnku možný. Vzhľadom však na aktuálny výskyt kožnej reakcie, je vhodné uprednostniť pobyt v tieni a používať prípravky s ochranným faktorom SPF 50.
Prajem pekný zvyšok dňa.
S pozdravom
Mgr. Barbora Bičanovská